17 februarie 2014: cu puțin timp înainte de ședința de plen a Camerei Deputaților, premierul Victor Ponta declara că nu știe cum va vota, ca deputat, în privința cererii DNA de ridicare a imunității deputatului PSD Vlad Cosma pentru ca procurorii să poată cere în instanță arestarea lui Cosma; mai mult, Ponta spunea că nici măcar nu știe dacă se va prezenta la vot în plen. Nici două ore mai tîrziu, în plină ședință de plen a Camerei Deputaților, deputatul Victor Ponta vota, secret, cu bile. Era primul deputat care vota, de altfel. Apoi, Ponta a părăsit sala de plen și a redevenit premier. Schizofrenia lui Victor Viorel și-a făcut, deci, din nou datoria.

În nici două ore, așadar, deputatul Ponta, dezbrăcat de haina de premier, s-a dumirit și cum votează și, mai ales, dacă votează. A rămas, însă, vai, o singură necunoscută: cum a votat, totuși, Victor Ponta? Pe imaginile transmise live de televiziunile de știri, s-a văzut o huidumă baschetbalistă care s-a strecurat spre urnele de vot și, cu pumnii strînși în care avea biluțele (una albă și una neagră), a prestat: și-a băgat cîte un pumn în cîte o urnă, atent să nu se vadă nimic, apoi a scos mîinile și a părăsit sala. Asta a fost tot. Atît: biluțe mici în pumni mari, dar moi, de laș. Rezultatul votului, însă, nu lasă nici un loc de interpretare: 222 de deputați au spus NU DNA-ului. Să ne mai lase și procurorii ăștia cu justiția lor, cu principiile lor de drept, cu dovezile lor! Noi vrem să furăm în liniște, bă, macoviștilor!

Ponta a avut biluțe meci la votul împotriva DNA. Mici și ascunse, strînse în pumni. Pumnii lui minte nu are, după cum zice un imn al alegătorilor lui.

Ca să ne scîrbim pînă la capăt, iată și ce far luminos este Mircea Cosma, tatăl lui Vlad Cosma, pentru cariera politica a lui Ponta: “Basescu si Sistemul au fost socati. Erau convinsi ca niciodata PSD si PNL nu pot fi impreuna inca dininainte de alegeri (tineti minte indemnul arogant al lui Basescu sa mergem intai la Tribunal si pe urma mai stam de vorba). Erau siguri ca niciodata doi oameni tineri si ambitiosi ca mine si Crin nu vor putea sa faca echipa in mod real si nu conjunctural (ideea tandemului Presedinte – Prim-Ministru, care mi-a fost sugerata prima data de Mircea Cosma de la Prahova, i-a lasat cu gura cascata, tocmai prin simplitatea si realismul sau!)” (sursa)